	1.sklop: GIBANJE IN ZDRAVJE ZA DOBRO TELESNO IN DUŠEVNO POČUTJE


	Naziv dejavnosti: 
	Ciljna skupina: 
	Opis dejavnosti: 

	BONTON PRI MIZI
	1. - 5. razred
	Pri dejavnosti Bonton pri mizi bodo učenci ob skupnem obroku razvijali kulturo prehranjevanja in spoznavali pomen zdravega življenjskega sloga. Seznanili se bodo z osnovami uravnotežene prehrane, utrjevali higienske navade ter razvijali odgovoren odnos do hrane. Posebno pozornost bodo namenili pravilom lepega vedenja pri mizi, spoštljivemu odnosu do drugih in ustrezni komunikaciji med obrokom. Z dejavnostjo bodo krepili samostojnost, oblikovali zdrave prehranske navade ter usvajali vrednote kulturnega in prijetnega druženja za mizo.

	RAG
	1. - 5.  razred
	Pri dejavnosti »RaG« bodo učenci skozi igro in različne športne dejavnosti razvijali telesne spretnosti, koordinacijo in vzdržljivost. Hkrati bodo spodbujeni k sodelovanju in medsebojni pomoči. Dejavnosti bodo namenjene tudi sprostitvi ter oblikovanju zdravih gibalnih navad.

	ZA DOBER ZAČETEK DNEVA
	1. razred
	Za dober začetek dneva se bodo učenci trudili oblikovati pozitiven odnos do gibanja. Z različnimi gibalnimi dejavnostmi (plesne igre, talne igre, pantomima, gumitvist, jutranje razgibavanje in sprostitev  …) bodo razvijali osnovne motorične spretnosti in poskrbeli za dobro počutje in aktivno sodelovanje pri pouku.

	FITKO
	2. - 5. razred
	Učenci bodo vodeno izvajali ob glasbi razne vaje za telo. Tako se bodo izvajale raztezne vaje za celotno telo, vaje za hrbtenico, raztezne vaje za sklepe, joga za začetnike, osnove pilatesa in vaje za moč. Cilj je usvojiti jutranjo rutino raztega telesa in tako pripraviti telo za dnevne izzive.   

	GIBALNICA
	2. razred
	Učenci bodo odkrivali osebne interese, želje in talente za določene športne dejavnosti ter oblikovali pozitiven odnos do gibanja in zdravega življenjskega sloga. Uporabljali bodo različne športne rekvizite in spoznavali nove igre.
Dejavnost bo namenjen tudi sprostitvi, igram v naravi in oblikovanju zdravih gibalnih navad.

	IGRA IN SPROSTITEV 
	2. in 3. razred





	Čas od 14.00 do 14.45 bo namenjen sprostitvi, igri in prijetnemu druženju. Glede na letni čas in vreme bomo dejavnosti izvajali na prostem, v telovadnici ali v razredu. Igrali se bomo z žogo, badminton, kolebnice in različne družabne igre, nekatere bomo izdelali tudi sami. Skupaj bomo urejali in oblikovali tudi naše razredne kotičke ter tako soustvarjali prijetno okolje za druženje in sprostitev.

	VARNO S KOLESOM
	4. razred
	Vsak učenec si želi uspešno opraviti kolesarski izpit, zato je pomembno, da se pred tem temeljito seznani s prometnimi pravili, obvezno in priporočljivo kolesarsko opremo ter načeli varne vožnje v prometu. Pri dejavnosti Varno s kolesom učenci utrjujejo in nadgrajujejo prometna znanja, pridobljena pri rednem pouku in drugih šolskih dejavnostih. Poseben poudarek je namenjen odgovornemu ravnanju v prometu, prepoznavanju nevarnih situacij ter razvijanju spretnosti za varno in samozavestno udeležbo v cestnem prometu. Tako se učenci postopoma in kakovostno pripravijo na opravljanje kolesarskega izpita ter na varno uporabo kolesa v vsakdanjem življenju.

	NARAVA VABI
	4. razred
	Pri dejavnosti Narava vabi bomo skozi gibanje in doživljanje narave krepili dobro počutje, se učili umirjanja ter sprostitve v naravnem okolju. Z različnimi dejavnostmi na prostem, bomo spoznavali rastline, živali in njihove življenjske prostore. Učenci bodo razvijali pozitiven odnos do narave,spoznavali varovanja okolja, naravnih virov in trajnostnega ravnanja.

	IGRE Z ŽOGO
	4. in 5. razred



	Učenci bodo odkrivali osebne interese, želje in talente za športne igre z žogo ter oblikovali pozitiven odnos do gibanja in zdravega življenjskega sloga. Uporabljali bodo različne športne rekvizite in spoznavali nove igre.
Dejavnost bo namenjena tudi sprostitvi, igram v naravi in oblikovanju zdravih gibalnih navad.

	KOLESARKI TEČAJ

	5. razred
	V 5. razredu se učenci v okviru dejavnosti Kolesarski tečaj sistematično pripravljajo na opravljanje kolesarskega izpita. S praktičnimi vajami in vožnjo v različnih prometnih situacijah razvijajo spretnosti varnega in odgovornega kolesarjenja ter utrjujejo prometna pravila. Ob tem krepijo samozavest in samostojnost pri vključevanju v promet kot kolesarji. Uspešno opravljen kolesarski izpit jim predstavlja pomemben korak k večji neodvisnosti pri vsakodnevnih poteh v šolo, po mestu ali vasi. Hkrati jih spodbuja k uporabi kolesa kot zdravega, aktivnega in okolju prijaznega načina prevoza.

	RDEČI KRIŽ
	6. – 9. razred






	V življenju prihaja vsak dan do nezgodnih položajev, kjer se ljudje lažje ali težje poškodujejo oziroma je njihovo življenje neposredno ogroženo. Zato je pomembno že zgodaj razvijati preventivno miselnost ter se naučiti ukrepov za preprečevanje nezgod. Učenci bodo pri dejavnosti Rdeči križ – prva pomoč pridobili teoretična in praktična znanja iz prve pomoči, da bodo lahko pomagali sebi in drugim ob nesrečah, nezgodah in nenadnih obolenjih. Ob tem se bodo približali vrednotam humanosti in solidarnosti ter sodelovali pri projektih Drobtinica in Božični bazar, s čimer bodo prispevali k širjenju prostovoljstva in pomoči sočloveku.

	AKTIVNI ODMOR (ŠPORT)
	6. – 9. razred

	Pri tej dejavnosti bodo učenci po malici izkoristili čas za aktivni oddih, kjer bomo razgibali tako telo kot tudi možgane in se pripravili na nadaljnji pouk.    

	RIBIČIJA
	6. – 9. razred


	Pridruži se aktivnosti Ribičija, kjer bomo skupaj odkrivali čarobni svet rib in narave. Spoznal/a boš osnovne ribiške tehnike v teoretičnem delu, nato pa se v praktičnem delu preizkusil/a ob vodi – z ribiško palico v roki in nasmehom na obrazu.  

	ŠPORT ZA ZDRAVJE
	8. razred


	Učenci bodo odkrivali osebne interese, želje in talente za športne igre z žogo ter oblikovali pozitiven odnos do gibanja in zdravega življenjskega sloga.
Dejavnost bo namenjena tudi sprostitvi, sprehodom v naravi in oblikovanju zdravih gibalnih navad.

	VSEŽIVLJENJSKO UČENJE 
	8. razred




	Ljudje se učimo vse življenje, ne glede na to, ali se tega zavedamo ali ne. Svet okrog nas se nenehno spreminja, zato se moramo prilagajati in usvajati nova znanja ter veščine. Da bo prehod v adolescenco lažji, se bodo učenci pri dejavnosti Vseživljenjsko učenje osredotočili predvsem na praktične vsakodnevne spretnosti – med drugim se bodo učili osnov prve pomoči, kuhanja, šivanja, vrtnarjenja in drugih življenjsko uporabnih veščin.





